Татар мәктәбендә укучы балаларга

татар теленнән мәктәп олимпиадасы өчен биремнәрнең **җаваплары.**

2019-2020 нче уку елы. **10 нчы сыйныф**

**Максималь балл – 50**

**I. Тестлардан дөрес җавапны билгеләгез. (16 балл)**

1.Хәрефнең үзенчәлекләре дөрес аңлатылган рәтне билгеләгез. **(2 балл)**

а) хәрефне әйтәбез һәм язабыз;

ә) хәрефне күрәбез һәм язабыз;

б) хәрефне әйтәбез һәм ишетәбез;

**в) хәрефне күрәбез, язабыз һәм укыйбыз.**

2. Басымы соңгы иҗеккә төшкән сүз күрсәтелгән рәтне билгеләгез. **(2 балл)**

а) *һәрчак*;

**ә) *кычкырып*;**

б) *барырмын*;

в) *ир-ат*.

3. Күчерелмә мәгънәдә кулланылган сүз дөрес күрсәтелгән рәтне билгеләгез. **(2 балл)**

а) *каты таш*;

ә) *бәрхет тукыма*;

**б) *ак бәхет*;**

в) *сусыл үлән*.

4. Сыйфат ясагыч кушымчалар дөрес күрсәтелгән рәтне билгеләгез. **(2 балл)**

**а) *-ынкы/-енке, -чан/-чән*;**

ә) *-лык/-лек, -даш/-дәш*;

б) *-лап/-ләп, -ын/-ен*;

в) *-а/-ә, -лан/-лән*.

5. Хәл фигыль кулланылган мәкаль күрсәтелгән рәтне билгеләгез. **(2 балл)**

а) *Күңелең саф булса, көннәрең шат булыр.*

ә) *Буш тегермән җилсез әйләнә.*

б) *Язның бер көне елны туйдыра.*

**в) *Укымыйча гыйлем юк, гыйлемсез көнең юк.***

6. Җөмләдә калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

*Янындагын* ***кырык ел*** *эзләгән.* (Мәкаль)

**а) күләм хәле;**

ә) вакыт хәле;

б) туры тәмамлык;

в) рәвеш хәле.

7. Бирелгән җөмләдәге иярчен компонентның төре дөрес күрсәтелгән рәтне билгеләгез. **(2 балл)**

*Бер карлыгач килү белән яз башланмый.* (Мәкаль)

а) синтетик иярчен аергыч җөмлә;

ә) синтетик иярчен тәмамлык җөмлә;

**б) синтетик иярчен вакыт җөмлә;**

в) аналитик иярчен вакыт җөмлә.

8. Бирелгән җөмләдәге иярчен компонентның төре дөрес күрсәтелгән рәтне билгеләгез. **(2 балл)**

*Елан агу тапкан чәчәктән бал корты бал алыр.* (Мәкаль)

**а) синтетик иярчен аергыч җөмлә;**

ә) синтетик иярчен тәмамлык җөмлә;

б) синтетик иярчен вакыт җөмлә;

в) синтетик иярчен урын җөмлә.

**II. Теоретик бирем.**

Теркәгечләр турында белгәннәрегезне языгыз. **(8 балл)**

**III. Гамәли-иҗади бирем.**

*Авылда шундый кичләр була: бөтен дөньяны дымлы томан каплаган, йорт тәрәзәләреннән анда-санда гына кечкенә саргылт утлар күренә.* (Мөхәммәт Мәһдиев)

1. Тиешле тыныш билгеләрен куеп, җөмләне күчереп языгыз. **(3 балл)**

2. ***Дөньяны*** сүзенә фонетик анализ ясагыз. **(3 балл)**

3. ***Каплаган***, ***саргылт*** сүзләренә морфологик анализ ясагыз. **(6 балл)**

4. Җөмләнең баш кисәкләрен һәм компонент чикләрен билгеләгез, схемасын сызыгыз, җөмләгә билгеләмә бирегез. **(6 балл) *(тиңдәш иярүле күп иярченле катлаулы кушма җөмлә)***

5. Төнге авылны сурәтләп, 12-15 җөмләдән торган текст языгыз. **(8 балл)**