Татар мәктәбендә укучы балаларга

татар теленнән мәктәп олимпиадасы өчен биремнәрнең **җаваплары.**

2019-2020 нче уку елы. **7 нче сыйныф**

**Максималь балл – 39**

**I. Тестлардан дөрес җавапны билгеләгез. (16 балл)**

1. Җөмләдәге сингармонизм законының ирен гармониясенә буйсынган сүзләрнең барысы да күрсәтелгән рәтне билгеләгез. **(2 балл)**

*Дөрес эш өчен кыю басып тор.* (Мәкаль)

**а) *дөрес, өчен*;**

ә) *дөрес, тор*;

б) *дөрес, өчен, тор*;

в) *дөрес, өчен, кыю, тор*.

2. Җөмләдәге калын хәрефләр белән бирелгән сүздәге аваз үзгәреше дөрес күрсәтелгән рәтне билгеләгез. **(2 балл)**

*Изгелек эшен* ***озакка*** *сузарга ярамый.* (Мәкаль)

**а) саңгыраулыкта охшашлану;**

ә) борын ассимиляциясе;

б) тел арты ассимиляциясе;

в) саңгыраулыкта охшашлануның кире төре.

3. Җөмләдәге калын хәрефләр белән бирелгән фразеологик әйтелмәнең мәгънәсе дөрес аңлатылган рәтне билгеләгез. **(2 балл)**

*Һәр* ***ачык авызга*** *алдаучы бар.* (Мәкаль)

а) тыңлаучыга;

ә) күп сөйләүчегә;

**б) игътибарсызга;**

в) күп күрә торганга.

4. Җөмләдәге калын хәрефләр белән бирелгән сүзләрнең төре дөрес күрсәтелгән рәтне билгеләгез. **(2 балл)**

***Алдыңа*** *бер карасаң,* ***артыңа*** *биш кара.* (Мәкаль)

а) синонимнар;

**ә) антонимнар;**

б) омонимнар;

в) алынма сүзләр.

5. Бирелгән саннарның төркемчәсе дөрес күрсәтелгән рәтне билгеләгез. **(2 балл)**

**2/6; 5,3**

**а) микъдар;**

ә) бүлем;

б) чама;

в) җыю.

6. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Яр буендагы тал яфракларында* ***көмештәй*** *саф иртәнге чык тамчылары ялтырый.* (Гариф Гобәй)

а) асыл сыйфат;

ә) нисби сыйфат;

**б) рәвеш;**

в) алмашлык.

7. Бирелгән алмашлыкларның төркемчәсе дөрес күрсәтелгән рәтне билгеләгез. **(2 балл)**

***Бөтен, һәммәсе, барлык***

а) зат;

**ә) билгеләү;**

б) күрсәтү;

в) билгесезлек.

8. Җыйнак җөмлә дөрес күрсәтелгән рәтне билгеләгез. **(2 балл)**

а) *Шакир бабай хоккей карарга ярата.*

ә) *Ләйлә дә, Алмаз да күрше авылда укый.*

б) *Гөлнур Маратовна – бик әйбәт укытучы.*

**в) *Кура җиләге тәмле була.***

**II. Теоретик бирем.**

Исем сүз төркеменең ясалышы турында белгәннәрегезне языгыз. **(6 балл)**

**III. Гамәли-иҗади бирем.**

1. Мәкальнең төшеп калган иҗеген куеп, күчереп языгыз. **(2 балл)**

*Акырган* ***баш****лык түгел, акылы бар –* ***баш****лык.* (Мәкаль)

2. ***Акылы*** сүзенә фонетик анализ ясагыз. **(3 балл)**

3. ***-лык*** кушымчасы ярдәмендә ясалган 6 сүз уйлап языгыз. **(6 балл)** ***(ташлык, утынлык, каенлык, комлык, хуҗалык, тоткынлык ....)***

4. Мәкаль белән бәйле фикерләрегезне 8-10 җөмләдән торган бәйләнешле текст итеп языгыз. **(6 балл)**