Татар мәктәбендә укучы балаларга

татар теленнән мәктәп олимпиадасы өчен биремнәрнең **җаваплары.**

2019-2020 нче уку елы. **8 нче сыйныф**

**Максималь балл – 42**

**I. Тестлардан дөрес җавапны билгеләгез. (16 балл)**

1. Хәрефләргә караганда авазлар саны күбрәк булган сүз дөрес күрсәтелгән рәтне билгеләгез. **(2 балл)**

а) *ямь*;

ә) *төньяк*;

**б) *бияләй*;**

в) *ашъяулык*.

2. Алфавит тәртибендә язылган кеше исемнәре дөрес күрсәтелгән рәтне билгеләгез. **(2 балл)**

**а) Әминә, Җәлил, Йолдыз, Фатыйма;**

ә) Әминә, Гөлназ, Ясминә, Дамир;

б) Алия, Зилә, Әнәс, Сара;

в) Наил, Туфан, Динә, Вәли.

3. Фразеологик әйтелмәнең мәгънәсе дөрес аңлатылган рәтне билгеләгез. **(2 балл)**

***Тел бистәсе***

а) сөйләшми торган;

**ә) күп сөйләшә торган;**

б) авазларны бутап сөйләшүче;

в) сабый бала.

4. Исем ясагыч кушымчалар дөрес күрсәтелгән рәтне билгеләгез. **(2 балл)**

а) *-лап/-ләп, -лай/-ләй*;

ә) *-чан/-чән, -ынкы/-енке*;

б) *-лан/-лән, -а/-ә*;

**в) *-ма/-мә, -ыш/-еш*.**

5. Җөмләдәге фигыль төркемчәләре дөрес күрсәтелгән рәтне билгеләгез. **(2 балл)**

*Югарыга ун ел менсәң, түбәнгә төшәргә ун көн дә җитә.* (Мәкаль)

**а) шарт фигыль, инфинитив, хикәя фигыль;**

ә) хикәя фигыль, инфинитив, хикәя фигыль;

б) сыйфат фигыль, хәл фигыль, инфинитив;

в) шарт фигыль, хәл фигыль, хикәя фигыль.

6. Җөмләдәге калын хәрефләр белән бирелгән сүзләрнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

***Җәен*** *йоклама,* ***кышын*** *өлгерерсең.* (Мәкаль)

а) баш килештәге исемнәр;

ә) урын-вакыт килешендәге исемнәр;

**б) вакыт рәвешләре;**

в) билгеләү алмашлыклары.

7. Җөмләдәге калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

***Якындагыны*** *ерактан барып сора.* (Мәкаль)

а) урын хәле;

**ә) туры тәмамлык;**

б) кыек тәмамлык;

в) ия.

8. Җөмләдәге калын хәрефләр белән бирелгән сүзләрнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

*Көзге көн ул бала кебек: әле* ***көлә****, әле* ***елый****.* (Мәкаль)

а) тиңдәш хәбәрләр;

ә) тиңдәш тәмамлыклар;

**б) тиңдәш аныклагычлар;**

в) тиңдәш аергычлар.

**II. Теоретик бирем.**

Сүз басымы соңгы иҗеккә төшмәгән очракларны аңлатыгыз, фикерегезне мисаллар ярдәмендә дәлилләгез. **(8 балл)**

**III. Гамәли-иҗади бирем.**

1. Мәкальнең төшеп калган хәрефләрен куеп, күчереп языгыз. **(4 балл)**

***О****ста барда кулы****ң*** *т****ы****й,* ***о****ста****з*** *барда т****е****ле****ң*** *т****ы****й.* (Мәкаль)

2. 3 нче сүзгә (***кулың***) фонетик анализ ясагыз. **(3 балл)**

3. Мәкальдә кулланылган фигыльгә (***тый***) морфологик анализ ясагыз. **(3 балл)**

4. Тәмамлыкларны күчереп языгыз, төрен билгеләгез. **(2 балл) (*кулың, телең – туры тәмамлыклар)***

5. Мәкаль белән бәйле фикерләрегезне 8-10 җөмләдән торган бәйләнешле текст итеп языгыз. **(6 балл)**